AG København

AG København var en dansk håndballklubb som ble etablert i 2010 etter en sammenslåing av FCK Håndbold og AG Håndbold. Klubben hadde et herrelag som spilte i Herre Håndbold Ligaen. 31. juli 2012 ble klubben slått konkurs.

Klubben spilte sine hjemmekamper i Ballerup Super Arena. Til klubbens første hjemmekamp ble det solgt 6 231 billetter, noe som var dansk tilskuerrekord til en klubbkamp i håndball.

AG København vant sin første tittel 28. desember 2010 da klubben vant den danske cupen, DHFs Landspokalturnering.

Blant spillerne på AG København var Steinar Ege, Kasper Ottesen, Ólafur Stefánsson, Guðjón Valur Sigurðsson og Lars Jørgensen.

Referanser

Eksterne lenker
 

Håndballag i Danmark
Tidligere håndballag
Sport i København
Idrettslag etablert i 2010
Sport i Danmark i 2010
Idrettslag opphørt i 2012
Sport i Danmark i 2012